ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮሮናቫይረስ፡ ካሊፎርኒያ ብምኽንያት ኮሮናቫይረስ ኣዋጅ ህጹጽ ግዘ ኣዊጃ 5 መጋቢት 2020 ምንጪ ስእሊ, Getty Images ካሊፎርኒያ ብምኽንያት ኮሮናቫይረስ [ኮቪድ-19] ሞት ሓደ ሰብ ምስ ኣጋጠማ፡ ኣዋጅ ህጹጽ ግዘ ኣዊጃ። በዚ ምኽንያት ዋሽንግተንን ፍሎሪዳን'ውን ለበዳ እቲ ቫይረስ ንምክልኻል ኣዋጅ ህጹጽ ግዘ ኣዊጀን ኣለዋ። ኣብ ኣሜሪካ፡ በዚ ሕማም ዘጋጥመ ሞት 11 በጺሑ'ሎ። እዚ ኣብ ሆስፒታል ዝዓረፈ ወዲ 71 ዓመት ሰብኣይ፡ ዝሓለፈ ወርሒ ብምኽንያት ኮሮናቫይረስ ኣብ መርከብ ተወሺቦም ካብ ሞንጎ ዝነበሩ ምዃኑ ሰበ ስልጣን ገሊጾም። እዚ ነባሪ ካሊፎርኒያ ዝኾነ ሰብኣይ፡ ዝሓለፈ ወርሒ ካብ ሳንፍራንሲስኮ ናብ ሜክሲኮ ብመርከብ "ፕሪንሰስ ክሩስ" ክጉዓዝ እንከሎ'ዩ ናብዚ ሕማም ተቓሊዑ። ኣብቲ ጊዜ፡ እታ መርከብ ናብ ወደብ ሳንፍራንሲስኮ ክትምለስ ተገይሩ'ዩ። ግዳያት ኮሮናቫይረስ ዝተረኸብወን ሃገራት ኣፍሪቃ መነ መን'የን?
